钦定古今图书集成/明伦汇编/氏族典/第415卷 > 《廖用贤尚友录》 > 祖冲之
## 钦定古今图书集成/明伦汇编/氏族典/第415卷 > 《廖用贤尚友录》 > 祖冲之

按《南齐书祖冲之传》：“冲之字文远，范阳蓟人。少稽古，
有机思，解褐南徐州迎从事，公府参军。宋元嘉中，用
何承天所制历，比古十一家为密，冲之以为尚疏，乃
更造新法上之，转长水校尉，领本职。冲之解钟律，博
塞，当时独绝，以诸葛亮有木牛流马，乃造一器，不因
风水，施机自运，不劳人力。又造千里船，于新亭江试”
之，日行百馀里。又特善筭。永元二年卒。